ÎNTALNIREA DE LA PRAGA A ŞEFILOR DE GUVERN DIN ŢĂRILE MEMBRE ALE ACORDULUI CENTRAL EUROPEAN DE COMERŢ LIBER (CEFTA) - 11-12 SEPTEMBRIE 1998

 

În perioada 11-12 septembrie 1998 s-au desfăşurat la Praga lucrările reuniunii anuale a şefilor de guvern din lările membre ale Acordului Central European de Comerl Liber (CEFTA).

Au participat prim-miniştrii din Republica Cehă, Republica Slovacă, Polonia, Slovenia, Ungaria, România şi Bulgaria, ultima oară care a semnat acordul de aderare la CEFTA, la 17 iulie 1998.

România a fost reprezentată la forumul de la Praga de premierul român, dl. Radu Vasile. Din delegalie au mai făcut parte ministrul industriei şi comerţului dl. Radu Berceanu, precum şi membri ai conducerii Ministerului de Externe şi Ministerului Agriculturii şi Alimentaţiei.

Reuniunea a avut ca probleme în discuţie:

- o evaluare a obiectivelor şi acţiunilor convenite în Declaraţia comună de la reuniunea precedentă a prim-miniştrilor CEFTA de la Portoroz-Slovenia, septembrie 1997;

- stabilirea priorităţilor în direcţionarea activităţilor CEFTA respectiv:

· Evolulia schimburilor comerciale între ţările CEFTA, în procesul de creare a zonei de liber schimb;

· Modalităţile de soluţionare a eventualelor dificultăţi care pot apare în procesul de liberalizare a schimburilor comerciale, îndeosebi a celor cu produse agricole şi instrumentele de sprijinire a producţiei şi exportului de produse agricole.

· Continuarea activităţii de interpretare a unor prevederi ale CEFTA care ridică probleme, prin aplicarea lor diferită de către ţările membre;

· Pregătirea unei noi versiuni a regulilor de procedură ale Comitetului mixt al CEFTA, care să ţină seama de evoluţiile din cadrul CEFTA, inclusiv lărgirea acestuia.

· Problema modificării regulilor de origine din cadrul acordului CEFTA, astfel încât să se ţină cont de rezultatul negocierilor pe această temă, purtate de lările membre cu UE şi ţările AELS, precum şi de aderare de noi ţări la CEFTA.

· Recunoaşterea testelor şi a certificatelor de calitate, acreditarea şi certificarea produselor industriale şi agricole, prin încheierea, cât mai curând posibil, a unor acorduri bilaterale în materie.

Concluziile examinării acestor probleme, precum şi recomandările privind activităţile viitoare ale CEFTA au fost înscrise într-o Declaraţie comună.

ALOCUŢIUNEA PRIMULUI MINISTRU RADU VASILE IN CADRUL REUNIUNII CEFTA DE LA PRAGA

Dl. Radu Vasile s-a referit la măsurile adoptate de partea română după aderarea ţării noastre la CEFTA în anul 1997:

- adoptarea măsurilor vizând liberalizarea schimburilor comerciale cu ţările CEFTA, care au dus în 1998, la creşterea activităţii comerciale comparativ cu anul 1997 (comerţul României cu ţările CEFTA fiind evaluat în prezent la aproximativ un miliard de dolari).

- S-a apreciat că obiectivele stabilite la reuniunea primilor miniştri din ţările CEFTA, de anul trecut de la Portoroz-Slovenia, au fost îndeplinite şi a menţionat, în acest context, finalizarea şi semnarea Protocolului de aderare la CEFTA de către Bulgaria la 17 iulie 1998.

Înaltul oficial român a apreciat activitatea Comitetului mixt al CEFTA , considerând că acesta trebuie să se axeze pe probleme concrete, cum ar fi:

· examinarea aspectelor legate de ajutoarele de stat din cadrul CEFTA şi posibilităţile de armonizare a acestora cu măsurile de salvgardare adoptate de unele ţări la importul de produse agricole şi ajutoare de stat acordate agriculturii, precum şi a unor produse industriale sensibile;

· găsirea unor soluţii pentru eliminarea unor bariere tehnice (standarde, certificate de calitate, acreditări) ce pot provoca dezechilibre comerciale importante;

· continuarea activităţii de interpretare a acelor articole ale CEFTA a căror utilizare s-a dovedit a ridica probleme;

· amendarea regulilor de origine ale CEFTA, astfel încât să fie luate în considerare rezultatele negocierilor pe această temă cu UE şi lările AELS, precum şi procesul de lărgire a CEFTA.



Premierul şi-a exprimat îngrijorarea în privinţa deficitului comercial înregistrat în relaţiile României cu Ungaria, Cehia şi Slovacia: "Acest deficit ne îngrijorează, el având efecte negative asupra evoluţiei de ansamblu a balanţei comerciale şi implicit a balanţei de plăţi a României". Şeful executivului a afirmat că în domeniul comerţului cu produse agricole, 

creşterea deficitului este urmare a diferenţelor dintre ţările CEFTA în privinţa 

gradului de utilizare a instrumentelor de subvenţionare a agriculturii: "Fără a fi 

adepţii unui echilibru comercial perfect, suntem de părere că în cazul în care 

deficitul comercial depăşeşte anumite limite rezonabile, aceasta se poate transforma într-un obstacol în calea dezvoltării economice, a realizării procesului de reformă şi de restructurare a economiei"... "Sensibilitatea deosebită a acestor produse şi, în general, a agriculturii, în cadrul unor politici agricole diferite, specifice fiecărei ţări, a condus la apariţia unor 

probleme care au determinat unele ţări CEFTA să apeleze la măsuri de protecţie, 

permise de acordul CEFTA în asemenea situaţii".

Referitor la această problemă premierul ungar Viktor Orban, în toate intervenţiile sale la reuniunea de la CEFTA a subliniat că măsurile temporare luate de România în ceea ce priveşte majorarea taxelor la importul de cereale din Ungaria, deşi nu sunt convenabile părţii ungare sunt conforme reglementărilor Organizaţiei Mondiale a Comerţului.

În cadrul întâlnirii premierului român cu ministrul ungar al agriculturii s-a stabilit în principiu organizarea unor consultări între reprezentanţi ai celor două ministere.

România consideră ca fiind bine venită ideea de înfiinţare în cadrul CEFTA, a unui subcomitet pentru agricultură.

De asemenea, dl. Radu Vasile a cerut urgentarea încheierii de acorduri bilaterale în domeniile veterinar şi fitosanitar, precum şi în cel al recunoaşterii reciproce a testelor, certificatelor de calitate şi a acreditărilor de laborator.

În acelaşi context dl. Radu Vasile a linut să releve necesitatea întăririi mecanismului de informare şi consultare pe bază bi şi multilaterală, care să elimine eventualele disfuncţii, ce ar putea apărea în cadrul schimburilor comerciale dintre statele CEFTA.

Întâlniri bilaterale

În cadrul întâlnirii premierului român Radu Vasile cu premierul ceh, discuţiile s-au axat pe posibilitatea reducerii deficitului comercial între cele două ţări. Partea cehă a propus şi liberalizarea circulaţiei capitalurilor în interiorul CEFTA, care să permită dezvoltarea unor proiecte de investiţii cehe. Premierul român a spus că aceste proiecte există, se pare în domeniul energetic, prin uzinele Skoda.

Premierii sloven şi ceh, au solicitat colaborarea Romăniei în producţia şi vânzarea de tractoare. Pentru aceasta este necesar ca ministrul român al finanţelor dl. Daniel Dăianu să acorde garanţiile necesare uzinelor Tractorul din Braşov.

În cadrul discuţiilor purtate cu premierul polonez au fost reluate o serie de probleme abordate cu ocazia vizitei domnului Radu Vasile la Varşovia.

La Praga, premierul român a prezentat omologului său polonez unele propuneri din partea Ministrului Apărării Naţionale român, în vederea semnării unor înţelegeri în domeniul topografiei militare, direcţiei şi schimbului de informaţii militare, precum şi propunerea privind înfiinţarea unui batalion mixt româno-polonez.

S-a acceptat sugestia părţii poloneze de a se realiza o întâlnire trilaterală la nivel de premieri între România, Polonia şi Ucraina.

Scopul acestei întâlniri ar fi să dea un semnal politic de sprijin pentru Guvernul Ucrainei, chiar dacă această ţară se confruntă cu grave probleme economice şi financiare. Data posibilă a acestei trilaterale se situează în luna noiembrie, locul urmând să fie stabilit de comun acord.

În cadrul convorbirilor cu premierul sloven, partea română a acceptat o eventuală vizită a domnului Radu Vasile în Slovenia, la o dată ce va fi stabilită pe cale diplomatică. Cei doi şefi de guvern au abordat şi aspecte legate de apropita vizită, din luna noiembrie a preşedintelui României, dl. Emil Constantinescu în Slovenia.

Declaraţia finală

La sfârşitul reuniunii în cadrul Declaraţiei finale s-a subliniat că cei şapte prim-miniştri ai ţărilor membre CEFTA au căzut de acord să continue cooperarea la nivel regional.

De asemenea Declaraţia include referiri la:

- Intensificarea negocierilor bilaterale în vederea recunoaşterii reciproce a produselor agricole şi industriale, incluzând recunoaşterea testelor şi certificatelor de calitate, ca parte a unor acorduri ce vor fi eventual parafate la sfârşitul anului;

Interpretarea unitară a prevederilor acordului CEFTA şi pregătirea unor noi versiuni pentru regulamentul de procedură al Comitetului mixt al CEFTA;

Sprijinirea creării unui subcomitet care să se ocupe de comerţul cu produse agricole (propunere românească);

Statele semnatare ale Acordului CEFTA consideră ca obiectiv de bază admiterea în Uniunea Europeană şi schimburile de informaţii si experienţă;

Speranţa statelor participante ca situaţia din Rusia să se stabilizeze cât mai curând;

S-a decis ca reuniunea CEFTA din 1999 să se ţină la Budapesta

DATE DESPRE PARTICIPAREA ROMÂNIEI LA ACORDUL CENTRAL EUROPEAN DE COMERŢ LIBER

· Acordul Central European de Comerţ Liber (CEFTA) a fost încheiat la 21 decembrie 1992, la Cracovia, ţările semnatare fiind membrii Grupului de la Vişegrad (Cehia, Polonia, Slovacia şi Ungaria). La 1 martie anul viitor Acordul intră în aplicare.

Prin semnarea la 11 septembrie '95 la Brno, a unui Acord de Amendare a CEFTA, s-a creat posibilitatea aderării de noi membri la Acordul Central European de Comerl Liber.

Astfel al 1 ianuarie '96, Slovenia devenea al cincilea membru CEFTA.

· La 10 aprilie 1996 a fost depusă cererea României de aderare la CEFTA, cerere aprobată la 13 septembrie '96. După mai multe runde de negocieri bilaterale şi multilaterale cu ţările CEFTA, în februarie anul trecut aceastea au fost finalizate.

În aceste condiţii la 12 februarie '97 a fost semnat la Bucureşti Acordul de Aderare a României la CEFTA, care a intrat în vigoare la 1 iulie anul trecut. Acordul Central European de Comerţ Liber şi Acordul de Aderare a României la CEFTA au ca obiectiv final crearea unei zone de liber schimb între ţările membre pentru comerţul cu produse industriale, precum şi facilitarea comerţului pentru un nomenclator larg de produse agricole.

·
Acordul de Aderare a României la CEFTA se structurează pe conceptul de 

liberalizare, convenit între ţările fondatoare, şi are la bază negocierea unor 

protocoale bilaterale de transpunere în practică, în mod eşalonat a procesului de diminuare a taxelor vamale pentru produsele industriale şi acordare de concesii în comerţul cu produse agricole. Realizarea zonei de comerţ liber urmează să se finalizeze până la 1 ianuarie 2002. Procesul va avea loc în acelaşi timp cu crearea zonei de comerţ dintre România şi Uniunea Europeană.

·
În comerlul cu produse industriale în relaţiile cu fiecare ţară membră CEFTA, au fost convenite, în principal, în baza Acordului de Aderare a României la CEFTA următoarele soluţii:

- Cehia şi Slovacia (constituite într-o uniune vamală): eliminarea completă, de la 1 iulie 1997 a taxelor vamale de import la produsele industriale (cu excepţia câtorva tipuri de autoturisme, la care liberalizarea va fi finalizată treptat, până la 1 ianuarie 2001 );

- Polonia: eliminarea taxelor vamale pentru majoritatea produselor industriale, realizată treptat în intervalul 1 iulie '97 - 1 ianuarie '99. Pentru produsele industriale considerate de cele două părţi ca fiind mai sensibile pentru pieţele lor, eliminarea taxelor vamale va fi eşalonată până la 1 ianuarie 2002.

- Slovenia: la intrarea în vigoare a Acordului de Aderare a României la CEFTA a fost prevăzută eliminarea completă a taxelor vamale pentru majoritatea produselor industriale; procesul durează până în 2001 doar în cazul produselor mai sensibile pentru pieţele celor două ţări.

- Ungaria: termenul limită de eliminare a taxelor vamale pentru o mare parte a produselor industriale este 1 ianuarie 2000, cu excepţia câtorva autoturisme (la care liberalizarea se va întinde treptat până în 2001, conform calendarului convenit cu UE)

· În ceea ce priveşte concesiile convenite în comerţul cu produse agricole între România şi statele membre CEFTA se prevăd, în esenţă, următoarele:

- acceptarea de către ţara noastră, cu unele derogări temporare, a nomenclatorului de produse agricole la care, în comerţul dintre ţările membre CEFTA, se practică taxă vamală zero sau taxe vamale comune reduse;

- alinierea la conceptul CEFTA, în cazul produselor la care s-au convenit derogări temporare, se va realiza treptat până la 1 ianuarie anul '99.

- în comerţul cu Slovenia concesiile convenite la unele produse agricole au avut în vedere şi derogările de care această ţară beneficia deja (la încheierea Acordului de către România în relaţiile cu partenerii din CEFTA.

· Ca orice acord de comerţ liber şi acesta prevede protejarea producătorilor naţionali în raport cu importurile din ţările semnatare - clauza de salvgardare măsuri antidumping, protejarea noilor industrii, etc.

